ডানপন্থী রাজনীতি

ডানপন্থী বা দক্ষিণপন্থী রাজনীতি হলো রাজনৈতিক ভাবাদর্শের একটি পরিসর যেখানে কিছু সামাজিক শৃঙ্খলা ও স্তরবিন্যাসকে অনিবার্য, স্বাভাবিক, সাধারণ বা কাম্য হিসেবে দেখা হয়। সাধারণত ডানপন্থীরা প্রাকৃতিক আইন, অর্থনীতি, কর্তৃত্ব, সম্পত্তি, ধর্ম ও সামাজিক প্রথার উপর ভিত্তি করে এই অবস্থানকে সমর্থন করে থাকেন।T. Alexander Smith, Raymond Tatalovich. Cultures at war: moral conflicts in western democracies. Toronto, Canada: Broadview Press, Ltd, 2003. p. 30. "That viewpoint is held by contemporary sociologists, for whom 'right-wing movements' are conceptualized as 'social movements whose stated goals are to maintain structures of order, status, honor, or traditional social differences or values' as compared to left-wing movements which seek 'greater equality or political participation.' In other words, the sociological perspective sees preservationist politics as a right-wing attempt to defend privilege within the social hierarchy."Left and right: the significance of a political distinction, Norberto Bobbio and Allan Cameron, p. 37, University of Chicago Press, 1997.Seymour Martin Lipset, cited in Fuchs, D., and Klingemann, H. 1990. The left-right schema. pp. 203–34 in Continuities in Political Action: A Longitudinal Study of Political Orientations in Three Western Democracies, ed.M.Jennings et al. Berlin:de GruyterLukes, Steven. 'Epilogue: The Grand Dichotomy of the Twentieth Century': concluding chapter to T. Ball and R. Bellamy (eds.), The Cambridge History of Twentieth-Century Political Thought. pp.610–612 তবে প্রথাগত সামাজিক পার্থক্যSmith, T. Alexander and Raymond Tatalovich. Cultures at War: Moral Conflicts in Western Democracies (Toronto, Canada: Broadview Press, Ltd., 2003) p. 30. "That viewpoint is held by contemporary sociologists, for whom 'right-wing movements' are conceptualized as 'social movements whose stated goals are to maintain structures of order, status, honor, or traditional social differences or values' as compared to left-wing movements which seek 'greater equality or political participation.' বা বাজার অর্থনীতিতে প্রতিযোগিতারScruton, Roger "A Dictionary of Political Thought" "Defined by contrast to (or perhaps more accurately conflict with) the left the term right does not even have the respectability of a history. As now used it denotes several connected and also conflicting ideas (including) 1)conservative, and perhaps authoritarian, doctrines concerning the nature of civil society, with emphasis on custom, tradition, and allegiance as social bonds ... 8) belief in free enterprise free markets and a capitalist economy as the only mode of production compatible with human freedom and suited to the temporary nature of human aspirations ..." pp. 281–2, Macmillan, 1996 স্বাভাবিক ফলাফল হিসেবে আর্থ-সামাজিক স্তরবিন্যাস ও বৈষম্য দেখা যেতে পারে।

ডানপন্থী রাজনীতিকে বামপন্থী রাজনীতির প্রতিকূল হিসেবে বিবেচনা করা হয় এবং বাম-ডান রাজনৈতিক মতপরিসর হলো সর্বাধিক গৃহীত রাজনৈতিক মতপরিসরগুলোর একটি। ডানপন্থী শব্দটি দ্বারা সাধারণত একটি রাজনৈতিক দল বা ব্যবস্থার অংশকে বোঝানো হতে পারে যেখানে মুক্ত বাজার ও ব্যক্তি মালিকানাকে সমর্থন করা হয় এবং সাধারণত সামাজিকভাবে প্রথাগত ধারণার পক্ষাবলম্বন করা হয়। একেক ডানপন্থী রাজনৈতিক দল বিভিন্ন মাত্রায় বামপন্থী রাজনীতি সমর্থিত সাম্যবাদের বিরোধিতা করে থাকে এবং সার্বিক সাম্য চাপিয়ে দেওয়াকে সমাজের পক্ষে ক্ষতিকর বলে মনে করে থাকে।

ডানপন্থার মধ্যে রয়েছে সামাজিক রক্ষণশীলতাবাদ ও অর্থনৈতিক রক্ষণশীলতাবাদ,Leonard V. Kaplan, Rudy Koshar, The Weimar Moment: Liberalism, Political Theology, and Law (2012) p. 7–8.Alan S. Kahan, Mind Vs. Money: The War Between Intellectuals and Capitalism (2010), p. 184.Jerome L. Himmelstein, To the right: The transformation of American conservatism (1992). পাশাপাশি ডানপন্থী উদারতাবাদ (অর্থনৈতিকভাবে লেসে-ফেয়ার)।

ইতিহাস
"ডানপন্থা" ও "বামপন্থা" শব্দগুলো রাজনীতির ক্ষেত্রে প্রথম প্রচলিত হয় ফরাসি বিপ্লবের সময়। ফরাসি সংসদে ভিন্ন মতধারার মানুষেরা যেসব দিকে আসন গ্রহণ করতেন, সেই দিকের নামানুসারে মতগুলোকে নির্দেশ করতে এই শব্দগুলো ব্যবহার শুরু হয়। রাষ্ট্রপতির ডানপাশে উপবিষ্ট মানুষেরা সাধারণভাবে পূর্বতন অভিজাত শাসনব্যবস্থা, রাজতন্ত্র, অভিজাততন্ত্র এবং প্রাতিষ্ঠানিক ধর্ম তথা গির্জা প্রশাসন ইত্যাদির সমর্থক ছিলেন। ১৮১৫ সালে রাজতন্ত্রের পুনর্প্রতিষ্ঠার পরে ডানপন্থা বলে উগ্র-রাজতন্ত্রী দের নির্দেশ করা হত। যদিও ফ্রান্সে ঐতিহ্যগত রক্ষণশীলদের নির্দেশ করতে 'ডানপন্থা' ব্যবহৃত হত, পরবর্তীতে ইংরেজিভাষী দেশগুলোতে এই বিশেষণের অর্থ আরও বিস্তৃত হয়ে উদারপন্থী রক্ষণশীল, ঐতিহ্যগত উদারপন্থী এবং উদারবাদী রক্ষণশীল দের, এবং পাশাপাশি খ্রিষ্টীয় গণতান্ত্রিক এবং কিছু জাতীয়তাবাদীদের নির্দেশ করতে ব্যবহৃত হয়।

প্রকারভেদ
ডানপন্থী রাজনীতির সংজ্ঞার্থ সময়, সমাজ এবং রাজনৈতিক ব্যবস্থা ও ভাবাদর্শভেদে পরিবর্তিত হয়েছে। The Concise Oxford Dictionary of Politics অনুসারে, উদার গণতন্ত্রসমূহে রাজনৈতিক ডানপন্থীরা সমাজতন্ত্র ও সামাজিক গণতন্ত্রের বিরোধিতা করে। ডানপন্থী দলগুলোর মধ্যে রয়েছে রক্ষণশীল, খ্রিস্টীয় গণতান্ত্রিক, ক্লাসিক্যাল উদারপন্থী ও জাতীয়তাবাদী, সেইসাথে ফ্যাসিবাদীরা হলো উগ্রডানপন্থী।

ব্রিটিশ শিক্ষাবিদ নোয়েল ও'সুলিভান ও রজার ইটওয়েল ডানপন্থী রাজনীতিকে পাঁচ ভাগে ভাগ করেছেন: প্রতিক্রিয়াশীল, মধ্যপন্থী, উগ্র, চরম ও নতুন।Davies, p. 13. শিপ বার্লে লিখেছেন যে এই "মতাদর্শের ধরণগুলোর" প্রতিটি হলো "বামপন্থার প্রতিক্রিয়া", যার মধ্যে উদারনীতি ও সমাজতন্ত্রও অন্তর্ভুক্ত, যা ১৭৮৯ ফরাসি বিপ্লবের পর থেকে উদ্ভূত হয়েছিল।

প্রতিক্রিয়াশীল ডানপন্থায় অতীতের দিকে আলোকপাত করা হয় এবং এটি "কুলীন, ধর্মীয় ও কর্তৃত্ববাদী"।
মধ্যপন্থী ডানপন্থীরা এডমান্ড বার্কের লেখা দ্বারা শ্রেণিবিভক্ত এবং পরিবর্তনের প্রতি সহনশীল, যদি এটি ধীরে ধীরে হয় এবং আইনের শাসন এবং পুঁজিবাদসহ উদারতাবাদের কিছু দিককে গ্রহণ করে, যদিও তাঁরা উগ্র লেসে-ফেয়ার এবং ব্যক্তিবাদকে সমাজের জন্য ক্ষতিকারক হিসাবে দেখে। মধ্যপন্থী ডানপন্থীরা প্রায়ই জাতীয়তাবাদ ও সমাজকল্যাণ নীতি প্রচার করে।Eatwell: 1999, p. 284.
উগ্র ডানপন্থা হচ্ছে একটি বর্ণনামূলক শব্দ যা দ্বিতীয় বিশ্বযুদ্ধের পরে বিকশিত হয়েছিল এবং এটি ম্যাকার্থিজম, জন বার্চ সোসাইটি, থ্যাচারিজম ও রেপুবলিকানে পার্টির মতো গোষ্ঠী ও ভাবাদর্শের ক্ষেত্রেও ব্যবহৃত হয়েছিল। ইটওয়েল জোর দেন যে এই শব্দটির ব্যবহারে একটি "বড় শ্রেণিবিভাগগত সমস্যা" রয়েছে কারণ এটি "স্পষ্টভাবে গণতান্ত্রিক উন্নয়নের ক্ষেত্রেও ব্যবহার করা হয়।"Eatwell: 2004, pp. 7–8. উগ্র ডানপন্থার মধ্যে রয়েছে ডানপন্থী জনতুষ্টিবাদ এবং অন্যান্য বিভিন্ন উপপ্রকার।
চরম ডানপন্থার চারটি বৈশিষ্ট্য রয়েছে: "২) গণতন্ত্রবিরোধীতা, ২) উগ্রজাতীয়তাবাদ, ৩) বর্ণবাদ, এবং ৪) শক্তিশালী রাষ্ট্র।"Eatwell: 2004, p. 8, "Today four other traits feature most prominently in definitions: 1) anti-democracy; 2) nationalism; 3) racism; 4) the strong state".
নতুন ডানপন্থী উদার রক্ষণশীলদের নিয়ে গঠিত, যাঁরা ছোট সরকার, মুক্ত বাজার এবং ব্যক্তি উদ্যোগের উপর জোর প্রদান করে।

অন্যান্য লেখক মধ্য-ডান এবং উগ্র-ডানদের মধ্যে পার্থক্য তৈরি করেছেন।Betz & Immerfall 1998; Betz 1994; Durham 2000; Durham 2002; Hainsworth 2000; Mudde 2000; Berlet & Lyons, 2000.
কেন্দ্র-ডানপন্থী দলগুলো সাধারণত উদার গণতন্ত্র, পুঁজিবাদ, বাজার অর্থনীতি (যদিও তাঁরা একচেটিয়া নিয়ন্ত্রণের জন্য সরকারি প্রবিধান গ্রহণ করতে পারে), ব্যক্তিগত সম্পত্তির অধিকার এবং একটি সীমিত কল্যাণ রাষ্ট্রব্যবস্থাকে (উদাহরণস্বরূপ, সরকারি ব্যবস্থায় শিক্ষা ও চিকিৎসা পরিষেবা) সমর্থন করে। তাঁরা রক্ষণশীলতাবাদ ও অর্থনৈতিক উদারতাবাদকে সমর্থন করে এবং সমাজতন্ত্র ও সাম্যবাদের বিরোধিতা করে।
বিপরীতে, "উগ্র-ডান" শব্দটি ব্যবহার করা হয় তাঁদের জন্য যাঁরা নিরঙ্কুশ সরকারকে সমর্থন করে, যাঁরা প্রভাবশালী জাতিগোষ্ঠী বা ধর্মকে সমর্থন এবং অন্যান্য জাতিগোষ্ঠী বা ধর্মকে অপরাধীকরণের জন্য রাষ্ট্রক্ষমতাকে ব্যবহার করে। যেসব নেতাদের প্রায়ই উগ্র-ডানপন্থী হিসেবে আখ্যায়িত করা হয় তাঁদের মধ্যে রয়েছেন: স্পেনে ফ্রান্সিস্কো ফ্রাঙ্কো, ইতালিতে বেনিতো মুসোলিনি, নাৎসি জার্মানিতে অ্যাডলফ হিটলার এবং চিলিতে আউগুস্তো পিনোচে।Michael E. Brown, Owen R. Cote Jr., Nationalism and Ethnic Conflict, "Anti-immigrant and anti-refugee feeling is being exploited by extreme right-wing parties throughout Europe...", p. 442, MIT Press, 2001, .

 আরও দেখুন 
 ডানপন্থী জনতুষ্টিবাদ
 তথ্যসূত্র 

বিষয়শ্রেণী:রাজনীতি
বিষয়শ্রেণী:রাজনৈতিক মতাদর্শ
বিষয়শ্রেণী:ডানপন্থী রাজনীতি
বিষয়শ্রেণী:রাজনৈতিক মতপরিসর
বিষয়শ্রেণী:রাজনৈতিক পরিভাষা